Die Natalse maanskynvis (Monodactylus argenteus) kom voor in die Indiese-Pasifiese gebied en ook aan die ooskus van Afrika, van Oman tot by die Breederivier in Suid-Afrika. In Engels staan die vis bekend as die Natal moony of die Round Moony. Die vis is silwerig en word nie langer as 25 cm nie. Die punte van die dorsale- en anale vinne kan geel, donkergeel of swarterig wees. Die onvolwasse visse is donkersilwerig met twee donker strepe vertikaal oor die kop. Hulle kom voor in water met sanderige of rotsagtige omgewings; die volwasse visse verkies riviere, strandmere en hawe-areas sowel as die see terwyl die onvolwasse vissies in varswater of strandmere kan voorkom. Die vis oorleef en broei maklik in 'n akwarium aangesien dit amper enige iets vreet. Paul Skelton noem die vis die Rond-maanskynvis in sy boek A Complete Guide to the FRESHWATER FISHES of Southern Africa. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Monodactylus-argenteus.html